
ДОКЛАДНА ЗАПИСКА

ОТ Д-Р ЛОРИС МАНУЕЛЯН, ЗАМ-КМЕТ ЗСДС ПРИ ОБЩИНА БУРГАС

Относно: Избор на управител на „МЕДИЦИНСКИ ЦЕНТЪР III - БУРГАС“ ЕООД и допълнение на учредителния му акт


	УВАЖАЕМИ ОБЩИНСКИ СЪВЕТНИЦИ,
	На основание Решение на Общински съвет – Бургас по т.50 от дневния ред  на заседание, проведено на 30.01.2018г. /Протокол № 37/ и в изпълнение на изискванията на Наредба № 9/ 26.06.2000 г. за условията и реда за провеждане на конкурси за възлагане управлението на лечебни заведения по Закона за лечебните заведения /Наредбата № 9/, е проведен конкурс за избор на Управител на „МЕДИЦИНСКИ ЦЕНТЪР III - БУРГАС“ ЕООД,  ЕИК 000055303.
Със Заповед № 813/ 02.04.2018 г. на за Кмет на Община Бургас съгл. Заповед № 781/ 30.03.2018 г. е назначена комисия в състав:
Председател: Д-р Антонио Христов Душепеев, Магистър по медицина - общински съветник;
Заместник-председател: Д-р Лорис Мануелян, Зам.-кмет „Здравеопазване, социални дейности и спорт“ при Община Бургас;
Секретар: Златина Георгиева – Директор на дирекция „Правно-нормативно обслужване“ при Община Бургас;
Членове:
Д-р Вергиния Цанова, Зам.-директор на РЗИ-Бургас;
Костантин Луков, правоспособен юрист - общински съветник.
Резервни членове:
Ивелина Стратева – Директор на дирекция “Икономика и стопански дейности”
Тодор Вълчев – Гл. юрисконсулт, дирекция „Социални дейности, здравеопазване и спорт“ при Община Бургас.
Въз основа на публикувано обявление за провеждане на конкурса и в срока за подаване на документи е постъпило едно заявление за участие с вх. № 94-01-9093/ 15.03.2018 г., 16:10 часа, от д-р Христо Димитров Вълчев.
На 03.04.2018 г. /вторник/, в 09:30 часа, в централната сграда на Община Бургас, находяща се на ул. Александровкса № 26, ет. 3, ст. 308, се състоя заседание на комисията за провеждане на конкурс за избор на управител на „МЕДИЦИНСКИ ЦЕНТЪР III - БУРГАС“ ЕООД. Комисията установи, че кандидатът е представил всички изискуеми документи, с които удостоверява, че отговаря на поставените изисквания за образователен ценз, професионалана квалификация и опит.
При провеждане на втория етап - разглеждане на програмата на кандидата за развитието и дейността на лечебното заведение за тригодишен период, комисията оцени разработката въз основа на критериите по в чл.8, ал.3 от Наредба № 9, а именно - 5.00, формирана като средноаритметично от оценките, поставени в индивидуални оценителни листи от всеки член на комисията за всеки от посочените критериите. На основание чл. 8, ал. 3 от Наредба № 9 кандидатът беше допусната до третия етап на конкурса.
При провеждане на третия етап - събеседването с допуснатия кандидат, комисията оцени единствения кандидат въз основа на критериите в чл. 8, ал. 4 от Наредба № 9, а именно – 4.90, формирана като средноаритметично от оценките, поставени в индивидуални оценителни листи от всеки член на комисията за всеки от посочените критерии. 
Предвид изложеното и на основание чл. 8, ал. 6, чл.10, ал. 1 и чл. 11, ал. 2 от Наредбата комисията предлага за одобрение от Общински съвет - Бургас кандидата, който да бъде определен за управител на „МЕДИЦИНСКИ ЦЕНТЪР ІІІ - БУРГАС" ЕООД, ЕИК 000055303: д-р Христо Димитров Вълчев със средноаритметична оценка от разработката му и от проведеното събеседване – 4.95. Работата на комисията са обективирана в Протокол от 03.04.2018 г. 
Ето защо и на основание  чл.137, ал.1, т.5 и ал. 4 от Търговския закон, чл. 12, ал. 1, т. 14 и чл. 25, ал. 3 от Наредбата за условията и реда за упражняване правата на собственост в търговски дружества, участието в граждански дружества и сключването на договори за съвместна дейност от Община Бургас, чл. 8, ал. 6 и чл. 11, ал. 2 от Наредба № 9/ 26.06.2000 г. за условията и реда за провеждане на конкурси за възлагане управлението на лечебни заведения по Закона за лечебните заведения, предлагам Общински съвет – Бургас, да вземе следните:

Р Е Ш Е Н И Я:

[bookmark: _GoBack]I. Избира д-р Христо Димитров Вълчев, ЕГН***, притежаващ: диплома за висше образование №*, издадена от Висш медицински институт – Варна, за придобита образователно-квалификационна степен „магистър“ по медицина, правоспособност „лекар“; диплома № * за призната специалност „спортна медицина“, издадена от Българска медицинска академия; диплома № * за призната специалност „физикална терапия и рехабилитация“, издадена от Медицински университет – София, за управител на „МЕДИЦИНСКИ ЦЕНТЪР ІІІ - БУРГАС" ЕООД, ЕИК 000055303.
ІІ. Определя възнаграждение на управителя, както следва: месечно възнаграждение в размер на 300 на сто от отчетната средна месечна брутна работна заплата в лечебното заведение. 
ІІІ. Кметът на Община Бургас да сключи с избрания управител договор за възлагане управлението на „МЕДИЦИНСКИ ЦЕНТЪР ІІІ - БУРГАС" ЕООД, ЕИК 000055303, съгласно взетите решения и утвърдения образец с Наредбата за условията и реда за упражняване правата на собственост в търговски дружества, участието в граждански дружества и сключването на договори за съвместна дейност от Община Бургас.
 
Приложение:  
1. Протокол от 03.04.2018 г. на комисията за избор на  управител на „МЕДИЦИНСКИ ЦЕНТЪР ІІІ - БУРГАС" ЕООД.
 

С уважение,
Д-Р ЛОРИС МАНУЕЛЯН
ЗАМЕСТНИК-КМЕТ ЗСДС

